Malaysia LNG

Malaysia LNG Sdn Bhd ialah pengilang gas asli Malaysia. Lojinya dibina di atas tanah kawasan seluas 223 hektar dan juga menduduki tanah yang dimiliki oleh Lembaga Pelabuhan Bintulu seluas 82 hektar bagi menyediakan kelengkapan untuk operasi pemunggahan dan perkapalan.

Urutan peristiwa
 1971 penemuan gas asli di perairan Sarawak yang agak besar simpanannya. Antaranya ialah lapangan gas Luconia Tengah di luar pantai Sarawak.  Terdapat kira-kira 509 ribu juta meter padu gas asli.

 1972 rundingan untuk perjanjian usahasama  antara Malaysia dan Shell telah bermula peringkat demi peringkat.

 1974 Petronas diarahkan oleh kerajaan  untuk mengendalikan penyelarasan awal  projek tersebut . Melalui Akta Kemajuan Petroleum , Petronas telah ditubuhkan . 

 1976 rundingan Petronas dengan Mitsubishi tentang bagaimana  projek gas asli cecair  tersebut  patut dimulakan. Rundingan dengan Mitsubishi kerana Mitsubishi telah mengadakan kerjasama dengan Shell dalam pengeluaran gas asli cecair di Brunei .

 31 Mac 1978 Perjanjian usahasama antara Petronas , Shell Gas B.V dari Belanda dan Mitsubishi Corporation  dari Jepun berjaya ditandatangani.  Shell diketuai oleh BP Jetses , Pengarah MLNG dan ketua eksekutif  syarkat-syarikat Shell di Malaysia.  Pengurus Mitsubishi Corporation cawangan Malaysia ialah H.Hiyama.   Pengerusi dan ketua ekselutif Petronas ialah Tan Sri Abdul Kadir bin Shamsuddin.  Shell memegang ekuiti 17.5 peratus. 

 14 Jun 1978 Malaysia LNG Sdn Bhd telah ditubuhkan  sebagai pemilik dan pengusaha loji gas asli cecair .  1 Ogos 1978  Malaysia LNG Sdn Bhd  dilancarkan  dengan rasminya  oleh Perdana  Menteri Malaysia ketika itu YAB Tun Hussein Onn.

 Shell Internationale Petroleum Maatsscappij (SIPM) telah dilantik sebagai perunding teknik.  50 sumber kewangan untuk projek ini diperolehi dari pasaran 'Eurodollar'.

 1978 tenaga kerja MLNG hanya berjumlah 28 orang. Ramai yang enggan pindah ke Bintulu. Penduduk Sarawak juga enggan pergi ke Bintulu kerana kekurangan kemudahan infrastruktur.  Bintulu sebuah tempat yang sangat terpencil  yang menimbulkan masalah penghantar peralatan  dari semua sumber di selurub dunia.  Tapi tahun 1983,  tenaga kerja berjumlah 500 orang. 

 Februari 1979 pemberian kontrak penyediaan tapak yang melibatkan pembersihan , penggalian parit  , pendataran dan pemasangan pagar tapak loji.

 13 September 1979  Perjaniian jual Beli Gas Asli Cecair  dipersetujui.

 28 September 1979 MLNG  telah memberi kontrak utama kepada satu konsortium antara  Japanese Gasoline Company (JGC) dan MW Kellogg dari Amerika Syarikat. ( Dulunya Pullman Kellogg) . Kerja-kerja pembinaan turut melibatkan syarikat Daelim, Toyo Kanetsu KK dan Nichias Corporation. 

 Mei 1980 kerja-kerja pembinaan MNLG bermula walaupun  kawasan tempat tinggal sudah dibina terlebih dahulu.

 Februari 1981 hampir suku dari kerja-kerja pembinaan di tapak MLNG di Tanjung Kidurong telah siap.  Ia termasuklah  pengkjalan gas asli cecair , stesen  penyejuk pengambilan air ,  tangki-tangki simpanan  gas asli cecair ,  saluran paip   gas asli cecair ,  kompleks perumahan  MLNG ,  pejabat pentadbiran , rumah kelab dan lain-lainkemudahan .

 7 Ogos 1982 pengaliran  pertama gas yang dibekalkan dari  pelantar E11  dilakukan dengan jayanya. Bekalan gas  mengalir pada kadar 11.3 juta meter padu  sehari.

 1 Sptember 1982 Pejabat-pejabat  MLNG   telah berpindah  dari Kuala Lumpur  ke Bintulu.

 Disember 1982  Pelabuhan Bintulu telah siap  untuk digunakan bagi penghantaran gas asli cecair yang pertama ke Jepun.

 19 Januari 1983 pelaksanaan projek gas asli cecair , Malaysia LNG Sdn Bhd di Tanjung Kidurong, Bintulu, [Sarawak]] bernilai RM7,200 juta.

 27 Januari 1983 kelima-lima pam di Pelabuhan Bintulu  menjalankan operasi pengepaman  ke kapal-kapal tangki gas asli cecair. Kapal tangki gas asli cecair disea dari MISC . MISC pula  telah menandatangani Perjanjian Operasi  dengan Shell Tankers dari United Kingdom bagi membekalkan  anak kapal tangki  gas asli dan melatih pegawai perkapalan tempatan.

Rujukan

Syarikat Malaysia
Syarikat minyak dan gas Malaysia
Syarikat yang ditubuhkan pada 1978